**บันทึกแนวทางการปฏิบัติที่ดี**

**ชื่อผลงาน** เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์

**1. เจ้าของผลงาน** ผู้ช่วยศาสตราจารย์ ดร.พชร สายปาระ, ผู้ช่วยศาสตราจารย์ธิตินันท์ กุมาร,  
ผู้ช่วยศาสตราจารย์ ดร.ชาญยุทธ์ กาญจนพิบูลย์, อาจารย์ ดร.วุฒิกร สระแก้ว, อาจารย์ประเสริฐ ศรีพนม  
อาจารย์ ดร.กิจจาณัฏฐ์ ตั้งจิตนุสรณ์, ,นายชุมพล พาใจธรรม, นางณปภัช พันธุ์แก้ว


**2. สังกัด** มหาวิทยาลัยเทคโนโลยีราชมงคลล้านนา น่าน

**3.ชุมชนนักปฏิบัติ ด้านการผลิตบัณฑิต**

**ด้านการวิจัย**

**ด้านการพัฒนาสมรรถนะการปฏิบัติงาน**

**4. ประเด็นความรู้ (สรุปลักษณะผลงานที่ประสบความสำเร็จ)**

****

**5. ความเป็นมา (ปัญหา วัตถุประสงค์ เป้าหมาย)**

# ปัญหา

# สื่อการเรียนการสอน เป็นเครื่องมือช่วยสอนที่สำคัญอย่างหนึ่งในกระบวนการเรียนรู้ การเลือกใช้สื่อที่มีอยู่หลากหลายได้อย่างเหมาะสม จะช่วยให้ผู้เรียนสามารถเข้าใจเนื้อหาความรู้ที่ผู้สอนต้องการสื่อได้รวดเร็วและดียิ่งขึ้น แต่กลับกันการที่ผู้สอนเลือกใช้สื่อผิดประเภทหรือใช้อย่างไม่เหมาะสมก็อาจจะส่งผลเสียกับผู้เรียนได้เช่นเดียวกัน ปัจจุบัน ถึงแม้ว่าจะได้รับการสนับสนุนสื่อการเรียนรู้ต่าง ๆ ไม่ว่าจะเป็น หนังสือ สื่อวัสดุ เครื่องมือช่าง อุปกรณ์ช่วยสอน สื่อวีดีทัศน์ คอมพิวเตอร์ แต่ปัญหาในเรื่องของการใช้สื่อก็ยังคงมีให้พบเห็นอยู่โดยทั่วไป ซึ่งปัญหาและอุปสรรคในการใช้สื่อนั้น ได้แก่

# 1. ปัญหาด้านผู้สอน คือ ขาดความรู้ความเข้าใจในการผลิตสื่อ ขาดประสบการณ์และความรู้ความชำนาญในการใช้สื่อนวัตกรรมทางการศึกษา รวมถึงการไม่ส่งเสริมให้เกิดการใช้งานอย่างต่อเนื่อง             2. ปัญหาด้านวัสดุ อุปกรณ์และงบประมาณ คือ ขาดการสนับสนุนด้านงบประมาณ ในการจัดหาวัสดุและอุปกรณ์ในการผลิตสื่อหรือนำสื่อมาประยุกต์ใช้กับการสอนต่าง ๆ

# 3. ปัญหาด้านสภาพแวดล้อม คือ การที่สิ่งแวดล้อมเป็นอุปสรรคหรือไม่เหมาะต่อการใช้สื่อบางประเภท หรือสื่อนวัตกรรมบางชนิด ไม่เหมาะกับการจัดกิจกรรมให้ผู้เรียนในห้องเรียนที่มีจำนวนมาก               4. ปัญหาด้านการเรียนการสอน คือ ความแตกต่างของผู้เรียนส่งผล\_ทำให้การใช้สื่อมีผลลัพธ์ที่หลากหลาย มีทั้งสนใจและไม่สนใจ และสื่อหรือนวัตกรรมบางชนิดใช้เวลาในการใช้มากเกินไป ไม่เหมาะสมกับการจัดเวลาเรียน

# 5. ปัญหาด้านการวัดและประเมิน คือ การขาดการวัดและประเมินผลการใช้สื่อ ทำให้ไม่สามารถหาได้ว่าสื่อหรือนวัตกรรมใด มีผลต่อผู้เรียนอย่างไร

  จากปัญหาทำให้คณะกรรมการจัดการความรู้ มองว่า เราควรมาแลกเปลี่ยนเรียนรู้ร่วมกันเพื่อค้นหาหาเทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์

**วัตถุประสงค์** 1. เพื่อให้คณาจารย์ได้แลกเปลี่ยนเรียนรู้เกิดแนวปฏิบัติที่ดีประเด็น เทคนิคการใช้สื่อเพื่อพัฒนาการ เรียนการสอนให้เกิดผลสัมฤทธิ์

**เป้าหมาย** 1. คณาจารย์นำเทคนิคการใช้สื่อเพื่อพัฒนาการเรียนการสอนไปใช้ประโยชน์

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

**มหาวิทยาลัยแต่งตั้งคณะกรรมการจัดการความรู้ โดยมีอาจารย์ทั้ง 3 คณะ**

**ใช้กระบวนการ 7 ขั้นตอนของ กพร.**


**ขั้นตอนที่ 1 การบ่งชี้ความรู้ ครั้งที่ 1 วันที่ 22 มีนาคม 2565**


1. ประชุมคณะกรรมการจัดการความรู้ เพื่อเลือกประเด็น และเขียนแผนการดำเนินงาน


|  |  |
| --- | --- |
| เลือกประเด็น | เขียนแผนการดำเนินงาน |
|  | |
| **การบ่งชี้และคัดเลือกความรู้ที่ต้องจัดการ**  **ขอบเขตของ KM** คณะกรรมการบริหารจัดการความรู้ ได้พิจารณาแล้วเห็นว่าประเด็นยุทธศาสตร์ที่มหาวิทยาลัยจะนำการจัดการความรู้ไปประยุกต์ใช้ ได้แก่  **ยุทธศาสตร์** การจัดการศึกษาสำหรับคนทุกช่วงวัยเพื่อการพัฒนาบัณฑิตนักปฏิบัติสู่ศตวรรษที่ 21  **เป้าประสงค์**   -มุ่งผลิตบัณฑิตนักปฏิบัติที่มีสมรรถนะด้านเทคโนโลยีและนวัตกรรมและสอดคล้องกับความต้องการของประเทศ  -มุ่งพัฒนาผู้ประกอบการที่ประยุกต์ใช้เทคโนโลยีและนวัตกรรมร่วมกับภูมิปัญญา ศิลปะ วัฒนธรรม เศรษฐกิจสร้างสรรค์ และทรัพยากรท้องถิ่นอย่างเหมาะสม  -การพัฒนาการเรียนรู้ตลอดชีวิตของสังคม พัฒนาผลงานวิจัย ผลงานสร้างสรรค์ การบริการวิชาการ นวัตกรรม และกำลังคน เพื่อเพิ่มขีดความสามารถในการแข่งขัน  -เพื่อมหาวิทยาลัยมีการบริหารจัดการอย่างมีธรรมาภิบาล เพิ่มประสิทธิภาพและประสิทธิผล และสร้างค่านิยมร่วม  **องค์ความรู้ที่ได้ :** เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์ | |

จัดประชุมระดมสมองในกลุ่มคณะกรรมการจัดการความรู้ เพื่อกำหนดประเด็นความรู้ คณะกรรมการได้แลกเปลี่ยนความคิดเห็น ประธานให้ทุกคนร่วมกันเสนอประเด็นในการแลกเปลี่ยนเรียนรู้ ของปีงบประมาณ 2565

นำหัวข้อมาพิจารณาคัดเลือก ใช้มติที่ประชุม เสียงส่วนใหญ่   
 การตัดสินใจเลือกเพราะ   
 1. สอดคล้องกับเป้าหมาย พันธกิจ วิสัยทัศน์ ประเด็นยุทธศาสตร์ขอมหาวิทยาลัย  
 2. ต้องการแลกเปลี่ยนเรียนรู้ เกิดแนวปฏิบัติที่ดี ในการใช้สื่อของคณาจารย์ จากหลาย ๆ ศาสตร์







**ขั้นตอนที่ 2** **การสร้างและแสวงหาความรู้**

**เครื่องมือการจัดการความรู้ที่ใช้ : การเล่าเรื่อง**

คณะกรรมการจัดการความรู้แลกเปลี่ยนเรียนรู้ เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์ คนละ 3 นาที ให้ครบทุกคน ผู้บันทึกจะต้องบันทึกคำพูดทั้งหมดไว้ โดยยังไม่ต้องสรุปประเด็น

คณะกรรมการ km ได้มีถ่ายทอด แลกเปลี่ยนความรู้ร่วมกัน ดังนี้

|  |
| --- |
| **ครั้งที่ 1 วันที่ 7 เมษายน 2565 ผ่านระบบ Microsoft teams** จากที่คณะกรรมการเล่าเรื่อง สรุปได้ดังนี้ สื่อการสอน  - ทฤษฎี เช่น การบรรยาย การเลคเชอร์  - การบรรยาย คำนวน เขียนในสไลด์ PowerPoint ร่วมกับ VDO  - จัดทำเอกสารประกอบการสอน  - จัดทำ VDO อัพเดทลง Youtube  - เอกสารประกอบการสอนที่เรียบเรียงเอง  - การทำคลิป ในเนื้อหาที่ยาก  - การเรียนออนไลน์ สรุปเป็น PowerPoint  - PowerPoint กับหนังสือ วิชาปฏิบัติเอาตัวอย่างจริงฝึกสอน เรียนรู้จาก Youtube เพิ่มเติม  - ใช้สื่อช่วยสอน ASSURT โมเดล |
| **ครั้งที่ 2 วันที่ 29 เมษายน 2565 ผ่านระบบ Microsoft teams**  จากที่คณะกรรมการเล่าเรื่อง สรุปได้ดังนี้  **สรุป** ในครั้งนี้มีการจัดทำประเด็นย่อย 2 หัวข้อ คณะกรรมการ KM ได้แลกเปลี่ยนเรียนรู้ร่วมกัน ในหัวข้อ หลักการเลือกสื่อของอาจารย์ ต่อรายวิชาที่สอน มีหลักการเลือกอย่างไร และเทคนิคการผลิตสื่อ   * หลักการเลือกสื่อ ดูจากเป้าหมายนักศึกษาก่อน ว่าเราอยากให้นักศึกษารู้อะไร หรือทำอะไรได้ จากนั้นเป็นการเลือกสื่อ วิชาทางทฤษฎีก็ใช้ Powerpoint , word * ดูเนื้อหารายวิชาเป็นหลัก บรรยายเพื่อสร้างความเข้าใจจะใช้ Powerpoint ในการอธิบาย อีกวิธีเป็นสาธิต แสดงวิธีทำ ใช้กระดาน มีตัวอย่างเป็นเอกสาร และให้นักศึกษาทำตามตัวอย่าง * ศึกษาจากหนังสือในรายวิชาที่จะสอนหลาย ๆ เล่ม ชอบของท่านไหน สามารถเอามาเป็นแนวทางในการสอนหากระดาษเปล่ามาเขียนใช้เวลา 5-10 นาที เขียนหัวข้อที่จะสอน คิดอะไรออกเขียนไปก่อน ร่างแต่ละหน้าของ Powerpoint ตั้งแต่พื้นฐานถึงขั้น Advance * การเลือกสื่อ ต้องเห็นด้วยตา สอนในสิ่งที่ผู้เรียนไม่เจอบ่อย พยายามที่จะสรุปออกมา เป็นรูปภาพได้มากที่สุด ไม่ใช้ตัวอักษรมาก หรือใช้รูปออกแบบสื่อให้สอดคล้องกับหน่วยการเรียนเป็นหลัก |

|  |
| --- |
| **ครั้งที่ 3 วันที่ 10 พฤษภาคม 2565 ผ่านระบบ Microsoft teams**  **สรุปความรู้ที่ได้ร่วมแลกเปลี่ยน**  การทำ KM ในการแลกเปลี่ยนเรียนรู้ เรื่อง เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์ในประเด็นวันนี้คือ วิธีการประเมินสื่อการสอนและการนำผลการประเมินไปปรับปรุงสื่อ  1. การประเมินเนื้อหาการเรียนการสอน คำอธิบายรายวิชาสอดคล้องกับเนื้อหาสื่อการสอน เทคนิคการใช้สื่อการสอน (สอดคล้องกับเนื้อหาแต่ละคนแต่ละบท) การประเมินในเรื่องของแบบทดสอบ  2. ประเมินคุณภาพสื่อ ประเมินด้านความน่าสนใจในสื่อการสอน การประยุกต์การใช้สื่อ  3. การประเมินสื่อทางหลักสูตรการบัญชี มีแบบฟอร์มสำหรับการประเมิน ทั้งทางอาจารย์เป็นผู้ประเมินและนักศึกษาเป็นผู้ประเมิน โดยทำแบบประเมินตามไฟล์รายละเอียดที่กำหนดทางคอมพิวเตอร์ เพื่อประมวลผล  4. การประเมินส่วนของอาจารย์และนักศึกษา การประเมินแยกเป็น 2 ส่วน คือ 1) ผลิตสื่อมาแล้วก็จะนำไปใช้ แล้วก็วิธีการประเมินผลใช้วิธีการสังเกตพฤติกรรมนักศึกษาและดูจากคะแนน 2) นำสื่อไปใช้แล้วก็อาจจะออกแบบการประเมินแล้วให้นักศึกษาเป็นคนประเมิน |

**ขั้นตอนที่ 3 การจัดความรู้ให้เป็นระบบ** - ในวันที่ 22 มิถุนายน 2665 คณะกรรมการ km ได้ดำเนินการรวบรวมข้อมูล จัดประเภท จัดหมวดหมู่ความรู้

**ขั้นตอนที่ 4 การประมวลและกลั่นกรองความรู้ :**

ในวันที่ 22 มิถุนายน 2665 คณะกรรมการ km ได้ดำเนินการจัดทำหรือปรับปรุงรูปแบบของเอกสารให้เป็นมาตรฐานเดียวกัน มีการปรับปรุงอภิธานศัพท์ให้ทันสมัยให้ผู้ใช้สามารถนำไปใช้ประโยชน์ได้

- การเรียบเรียง ตัดต่อ และปรับปรุงเนื้อหาให้มีคุณภาพดีในแง่ต่าง ๆ เช่น ความครบถ้วน เที่ยงตรง ทันสมัย สอดคล้องและตรงตามความต้องการของผู้ใช้

**ผลจากการดำเนินงานขั้นตอนที่ 3 และขั้นตอนที่ 4 ดังนี้**

**การจัดการความรู้   
เรื่อง เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์**

**ประเภทของสื่อการเรียนการสอน**

**1. สื่อประเภทวัสดุ** ได้แก่ สื่อเล็ก ซึ่งทำหน้าที่เก็บความรู้ในลักษณะของภาพเสียง และ อักษรในรูปแบบต่าง ๆ ที่ผู้เรียนสามารถใช้เป็นแหล่งหาประสบการณ์ หรือศึกษาได้อย่างแท้จริงและกว้างขวาง แบ่งออกเป็น   
2 ลักษณะ คือ

**1.1 วัสดุที่เสนอความรู้ได้จากตัวมันเอง** ได้แก่ หนังสือเรียนหรือตำรา ของจริง หุ่นจำลอง รูปภาพ แผนภูมิ แผนที่ ป้ายนิเทศ เป็นต้น

**จากการแลกเปลี่ยนเรียนรู้ ได้แก่ ตำรา เอกสารประกอบการสอน สื่อสิ่งพิมพ์ รูปภาพ**

**1.2 วัสดุที่ต้องอาศัยสื่อประเภทเครื่องกลไก** เป็นตัวนำเสนอความรู้ ได้แก่ ฟิล์มภาพยนตร์ แผ่นสไลด์ ฟิล์มสตริป เส้นเทปบันทึกเทป รายการวิทยุ รายการโทรทัศน์ รายการที่ใช้เครื่องช่วยสอน เป็นต้น

**2. สื่อประเภทเครื่องมือ หรือโสตทัศนูปกรณ์** คือสื่อการสอนที่ใช้ประกอบในบทเรียนหรือวิชาที่มีความเฉพาะด้าน เช่น นาฏศิลป์ ภาพยนตร์ศึกษา เคมี ฟิสิกส์ ฯลฯ ดังนั้น จึงมีความแตกต่างกันไปในแต่ละหัวข้อของวิชาต่าง ๆ ตัวอย่างสื่อประเภทนี้ มักจะเป็น ของจริง หุ่นจำลอง เครื่องเล่นเทปเสียง เครื่องเล่น  
วีดิทัศน์ เครื่องฉายแผ่นใส อุปกรณ์และเครื่องมือในห้องปฏิบัติการ เป็นต้น

**3. สื่อประเภทเทคนิคหรือวิธีการ** คือสื่อการสอนที่เน้นการลงมือปฏิบัติจริงเพื่อช่วยในเพิ่มความเข้าใจในบทเรียนและพัฒนาศักยภาพของผู้เรียน สื่อประเภทนี้มักจะเป็นการสื่อสารแบบสองทาง (Two-way communication) ที่ทั้งผู้สอนและผู้เรียนร่วมกันจัดกิจกรรม โดยอาจเป็นกิจกรรมในชั้นเรียน หรือกิจกรรมที่แสดงต่อสาธารณะก็ได้ เช่น การสาธิต การอภิปราย การฝึกปฏิบัติ การฝึกงาน การจัดนิทรรศการ และการจัดสถานการณ์จำลอง เป็นต้น

**จากการแลกเปลี่ยนเรียนรู้** - เทคนิคการสอนโดยใช้ตัวอย่างจริง  
 - สถานการณ์จำลอง

**4. สื่อประเภทคอมพิวเตอร์** คือสื่อการสอนที่คอมพิวเตอร์ และ/หรือ Internet เข้ามามีบทบาทอำนวยความสะดวกในการเรียนการสอน มักะใช้กับทั้งบทเรียนทั่วไปและบทเรียนเฉพาะด้านในวิชาต่าง ๆ เพราะสมัยนี้ความก้าวหน้าทางเทคโนโลยีทำให้มีความหลากหลายทางเนื้อหาและตัวระบบ เทคโนโลยีเหล่านี้จึงค่อนข้างทันต่อเหตุการณ์ปัจจุบันและสามารถนำไปประยุกต์ใช้ได้หลากหลาย

**จากการแลกเปลี่ยนเรียนรู้**

- PowerPoint

- คลิปวีดีโอ

**หลักการเลือกสื่อการสอน   
 จากการแลกเปลี่ยนเรียนรู้**

1. เลือกสื่อต้องสัมพันธ์กับเนื้อหาบทเรียนและจุดมุ่งหมายที่จะสอน  
 2. เลือกสื่อที่มีเนื้อหาถูกต้อง ทันสมัย น่าสนใจและเป็นสื่อที่จะให้ผลต่อการเรียนการสอนมากที่สุดช่วยให้ผู้เรียน เข้าใจเนื้อหาวิชานั้นได้ดี เป็นลำดับขั้นตอน  
 3. เป็นสื่อที่เหมาะสมกับวัย ระดับชั้น ความรู้และประสบการณ์ของผู้เรียน  
 4. เลือกสื่อการสอนให้เหมาะสมกับจำนวนของผู้เรียน และกิจกรรมการเรียนการสอนในการสอนแต่ละครั้งจำนวนของผู้เรียนและกิจกรรมที่ใช้ในการเรียนสอน ในห้องก็เป็นสิ่งสำคัญที่ต้องนำมาพิจารณาควบคู่กันในการใช้สื่อการสอน  
 5. เลือกสื่อการสอนที่มีลักษณะน่าสนใจและดึงดูดความสนใจ ควรเลือกใช้สื่อการสอนที่มีลักษณะน่าสนใจและดึงดูดความสนใจผู้เรียนได้  
 6. เลือกสื่อจากหน่วยงานภายนอก เช่น ขอใช้สื่อการสอนสำหรับพนักงานภายในศูนย์โตโยต้า   
   
 **7. เลือกใช้ ASSURE โมเดล** ASSURE Model เป็นรูปแบบของการวางแผนหรือออกแบบการสอนโดยเน้นการใช้สื่อ และเทคโนโลยีเป็นองค์ประกอบ และเน้นการมีส่วนร่วมของผู้เรียนเป็นสำคัญ ซึ่งเป็นแนวทางการปฏิบัติเพื่อให้ผู้สอนเกิดความมั่นใจ ที่จะใช้สื่อการเรียนการสอนได้อย่างมีประสิทธิภาพ และท าให้ผู้เรียนเกิดการเรียนรู้ได้สูงสุดตามความสามารถ ของแต่ละคน รายละเอียดของโมเดลมีดังนี้  
 1. Analyze Leaner Characteristics การวิเคราะห์ลักษณะผู้เรียน  
 2. State Objectives การกำหนดวัตถุประสงค์  
 3. Select, Modify, of Design Materials การเลือก ดัดแปลง หรือออกแบบสื่อใหม่  
 4. Utilize Materials การใช้สื่อ  
 5. [Require](https://www.gotoknow.org/posts/tags/Require) Learner Response การกำหนดการตอบสนองของผู้เรียน  
 6. Evaluation การประเมิน

**เทคนิคการผลิตสื่อการสอน**

1. ศึกษาหนังสือหรือตำราให้หลากหลาย ทันสมัย
2. สมมุติตัวอาจารย์เป็นผู้เรียน แล้วเขียนโครงสร้างสื่อที่จะสอนให้เหมาะกับหัวข้อที่จะสอน
3. ผลิตสื่อที่นำไปสอนให้เห็นภาพจริง
4. เน้นรูปภาพในการอธิบายเนื้อหา
5. เลือกผลิตสื่อที่สอดคล้องกับงบประมาณที่ได้รับสรร

**เทคนิคการใช้สื่อการสอน** เพื่อให้การใช้สื่อมีประสิทธิภาพและเกิดประโยชน์สูงสุดต่อการเรียนรู้ของนักเรียนและการดำเนินกิจกรรมการเรียนการสอน  ครูต้องคำนึงถึงเทคนิคต่าง ๆ ที่สำคัญในการใช้สื่อ ดังนี้

1. ใช้สื่อการสอนตามลำดับ
2. แสดงสื่อให้เห็นชัดเจน
3. คำนึงถึงความปลอดภัย
4. ใช้สื่อด้วยความคล่องแคล่ว
5. การใช้สื่อควรใช้อุปกรณ์ที่เหมาะสม
6. คำนึงถึงความปลอดภัยในการใช้สื่อ
7. เปิดโอกาสให้นักเรียนมีส่วนร่วมในการใช้สื่อ
8. ใช้สื่อให้คุ้มค่ากับที่ได้เตรียมมา
9. ใช้อุปกรณ์ประกอบการใช้สื่ออย่างเหมาะสม
10. ให้เวลาเพื่อทำความเข้าใจเนื้อหาสาระจากสื่อพอสมควร
11. ให้โอกาสนักศึกษาซักถามเมื่อมีปัญหาข้อข้องใจ

**วิธีการประเมินและการนำผลการประเมินไปปรับปรุงสื่อการสอน**  1. ประเมินคุณภาพสื่อจากการสังเกตพฤติกรรมนักศึกษา  
 2. ทวนสอบรายวิชา โดยในแบบฟอร์มจะรายละเอียดการประเมินสื่อการสอน  
 3. ผลสัมฤทธิ์ทางการเรียนของนักศึกษา

**นำผลการประเมินไปปรับปรุงสื่อการสอน** 1. ปรับปรุงจากการสังเกตของอาจารย์ผู้สอน  
 2. คัดเลือกสื่อจากนำเสนอของนักศึกษาเพื่อใช้เป็นสื่อการสอนในปีถัดไป


**การสนับสนุนการผลิตสื่อการสอนของหน่วยงานต้นสังกัด (คณะ) ในอดีตและแนวโน้มในอนาคต** 1. ต้องการให้มีทีมผลิตสื่อของมหาวิทยาลัย  
 2. มหาวิทยาลัยสนับสนุนให้เข้าอบรมการผลิตสื่อ อบรมออนไลน์  
 **แนวโน้มในอนาคต**  
 1. ต้องการให้มหาวิทยาลัยสนับสนุนงบประมาณด้านการผลิตสื่อเพิ่มขึ้น


|  |
| --- |
| **ภาพกิจกรรม ขั้นตอนที่ 3 – 4 วันที่ 22 มิถุนายน 2565** |

**ขั้นตอนที่ 5 การเข้าถึงความรู้**

-เผยแพร่องค์ความรู้ผ่านทางออนไลน์ ได้แก่ กลุ่มไลน์คณะ ไลน์ KM เพจประชาสัมพันธ์ เป็นต้น

-ส่งเป็นเอกสารเพื่อเผยแพร่ไปยังคณะ





**ผ่าน https://anyflip.com/dbtlr/punz/**

**ขั้นตอนที่ 6 การแบ่งปันแลกเปลี่ยนเรียนรู้**

วันที่ 27 กรกฎาคม 2565 ได้จัดเวทีแลกเปลี่ยนเรียนรู้ โดยได้เชิญวิทยากรจากภายนอก ประกอบด้วย อ.นส.พ. ดร.พชระ เพียรอดวงษ์ และ อ.นส.พ.ญ. ดร.ศราวณี จันมณี จากจุฬาลงกรณ์มหาวิทยาลัย (น่าน) มาร่วมแลกเปลี่ยนเรียนรู้และให้อาจารย์ที่สนใจเข้าร่วมกิจกรรม

-นำความรู้มาปรับปรุงเนื้อหาให้เหมาะสม และเผยแพร่ผ่านช่องทางออนไลน์



|  |
| --- |
| **รูปกิจกรรม วันที่ 27 กรกฎาคม 2565** |

**ขั้นตอนที่ 7 การเรียนรู้**

-จัดทำผลลัพธ์ที่ได้ / คู่มือกระบวนการ km -จัดทำคลิปวีดีโอ

|  |
| --- |
| **จัดทำคลิปวีดีโอ (ตัวอย่างภาพในคลิป)** |

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

- เชิงปริมาณ มีอาจารย์ที่นำแนวปฏิบัติที่ดีไปใช้ประโยชน์ จำนวน 10 ท่าน และมีผู้สนใจ มาเข้าร่วมกิจกรรมเวทีแลกเปลี่ยนเรียนรู้ จำนวน 19 ท่าน



**8. ปัจจัยความสำเร็จ (สรุปเป็นข้อๆ)**

1. การมีส่วนร่วมของอาจารย์ทั้ง 3 คณะ ในการแลกเปลี่ยนเรียนรู้ร่วมกัน ที่มาจากหลายศาสตร์ และสามารถทำงานร่วมกันจนประสบความสำเร็จได้  
 2. อาจารย์นำแนวปฏิบัติที่ดี เทคนิคการใช้สื่อเพื่อพัฒนาการเรียนการสอนให้เกิดผลสัมฤทธิ์  
ไปใช้ในการจัดการเรียนการสอน

**9. ปัญหาอุปสรรคและข้อเสนอแนะ แนวทางการพัฒนาต่อไป**

1. ได้สอบถามไปยังคณาจารย์ที่นำข้อมูลไปใช้ประโยชน์ อาจารย์ส่วนใหญ่ได้นำไปใช้แล้ว แต่เนื่องจากระยะเวลาที่ให้อาจารย์ทดลองใช้ มีระยะเวลาน้อย จึงอาจไม่สามารถวัดและประเมินผลตัวผู้เรียนได้เท่าที่ควร

2. ในวันที่จัดกิจกรรมเวทีแลกเปลี่ยนเรียนรู้ อาจารย์มีภารกิจหลัก คือ การสอนเป็นหลัก ทำให้มีอาจารย์เข้าร่วมเวทีแลกเปลี่ยนเรียนรู้จำนวน 17 ท่าน เจ้าหน้าที่สนับสนุน 2 ท่าน